Minn L- Imżebbel . . . il- pulċinell ta' Ġeżebel . . . Dil- mażżra li ħażżaqtu m' għonq ġensi żerrħitli l- essri . Kont ġejt ngħammar magħkom biex nixtarr il- għerf tagħkom ; sibt ilmenti u turmenti sperimenti u sturmenti nuċċalijiet lentijiet kwantitajiet unitajiet ; iżda mank tieqa , mank bieb mank trejqa jo ' miżieb . U ngħalqu l- imnifsejn u tqalu r- riġlejn . . . u ntebqu l- għajnejn . . . u nstaddu l- widnejn . Mel ' jekk l- għajn qatt ma rat u l- widna qatt ma semgħet , x' hemm lest għalina la n- nifs iħallina ? Oh x' inhu mwiegħer dan il- għar ! Aħjar xawta nar aħjar xarba fwar minn dal- għaks minn dal- ġuħ minn dil- ħasda tar- ruħ . Għax jekk l- għajn qatt ma rat u l- widna qatt ma semgħet , x' ser jibqa' minn fina lil hinn minn dil- mina ? F' nharkom ilmaħt lejl f' lejlkom serp skifuż , malizzjuż , velenuż . Li dellkom kien ġawhar aħjar il- ħjieġ minnu , li kliemkom kien ħwawar aħjar is- skiet la m' hux minnu . maż- żerniq filgħodu , u qtajtha 'l li ntir lej ' sema ikħal nir biex nisserreġ fix- Xemx illi skondkom żgur m' hemmx . U nfetħu l- imnifsejn u ħfiefu r- riġlejn . . . u tberrħu l- għajnejn . . . u nfetħu l- widnejn . U mbagħad u mbagħad " Kif trid tilmħu l- Infinit ? Kif trid tisma' polz il- Mit Mhux torri ta' l- għerf . . . għandkom intkom , . . . iżda Torri ta' Babel . . . imgiddem bil- ġdiem . . . imsewwes mis- sisien . . . f' żogħritu ġà qdiem . . . f' żogħżitu ġà spiċċa . . . jiġ - . . . . . . . . . ġar - . . . . . . . biċċa . . . . . . . . . biċ- ċa . " Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .